**עובד חינוך-טיפול ביחידה לקידום נוער**

**תיאור התפקיד**:

* מאתר ויוצר קשר עם בני נוער גילאי 14-18 הנמצאים בניתוק ממסגרות לימוד או מגלים קשיי הסתגלות במסגרות הנ"ל.
* פועל בדרכים של "יישוג" –out Reaching, התערבות בסביבה הטבעית, תוך שימוש במידע משירותי החינוך או באמצעות מרכז מידע ממוחשב, ויצירת קשר עם הנער מתוך הדדיות ושותפות.
* מעריך ומאבחן קשיים, צרכים, כוחות ורצונות של הנערים שבטיפולו.
* מתכנן יעדים חינוכיים, השכלתיים וטיפוליים לקידומו של כל נער ולמימוש הפוטנציאל האישי שלו בהתאם להנחיה המקצועית.
* בונה תכנית התערבות לנערות ולנערים שבאחריותו הכוללים מעקב והערכה מתמדת אחר התקדמות הטיפול בהתאם ליעדים בתוכנית.
* עובד באופן שוטף ורציף עם צוותי ההוראה בבתי ספר.
* אחראי לתיעוד שוטף ודיווח לגבי כלל התוכניות והתהליכים החינוכיים-טיפוליים ופדגוגיים של כל נער ונערה שבאחריותו.
* פועל בשלושה מישורי התערבות: טיפול פרטני, הנחיה והדרכה קבוצתית ועבודה קהילתית.
* מדריך ומנחה תכניות לבני הנוער המצויים באחריותו, בפעילות ביישוב או מחוץ ליישוב כגון: מחנות, קורסים, סמינרים ומרתונים לימודיים.
* מגיע למוסדות, ארגונים ומסגרות הרלבנטיים לתהליך ההתערבות של הנער/ה, כגון: מוסדות חינוך, חוק ומשפט, ביקורי בית וכיו"ב
* מנחה תוכניות חינוכיות-טיפוליות קבוצתיות, ופועל לשילובם של הנערים המנותקים מלמידה במערכות הפורמליות והבלתי פורמליות התואמות את בני גילם.
* שותף בבנייה וגיבוש התוכניות הפדגוגיות ובליווי התלמידים שתחת אחריותו בתחום הפדגוגי
* פועל בדרכים של שיתוף פעולה עם השירותים האחרים בקהילה.
* מלווה את הנערים ועוקב אחריהם גם במהלך שילובם במסגרת אחרת.

**דרישות התפקיד:**

**השכלה:**

* תואר אקדמי המוכר על ידי המועצה להשכלה גבוהה או שקיבל הכרה מהמחלקה להערכת תארים אקדמיים בחוץ לארץ.
* עובד חינוך בהתמחות קידום נוער , עבודה סוציאלית, פסיכולוגיה, חינוך, חינוך מיוחד, מדעי ההתנהגות, קרימינולוגיה.
* שנה רביעית ללימודי תואר ראשון בקידום נוער בלבד – שנת סטאז'
* תינתן עדיפות לבעלי תעודת עובד חינוך - בהתמחות קידום נוער או לבעלי תעודת הוראה

**ניסיון וכישורים אישיים:**

* שנת ניסיון בעבודה עם נוער בסיכון.
* יכולת יצירת קשר משמעותי עם נוער בסיכון
* אמפתיה לנוער מנותק.
* יכולת התמודדות עם מצבי לחץ.
* יכולת לפתיחות וגמישות מחשבתית, מודעות ומעורבות חברתית ואכפתיות.
* יכולת ביטוי בכתב ובעל פה.
* יכולת ונכונות לעבוד בשעות ובסביבות בלתי שגרתיות.
* יכולת עבודה בסביבה מתוקשבת.
* אישור המשטרה להעסקה כי אין מניעה להעסקת בגיר לעבודה במוסד החינוכי.

**כפיפות**

מנהל ישיר - פועל בהתאם להנחיות מנהל היחידה לקידום נוער .

פועל עפ"י הנחיות וכפיפות למנהל המתנ"ס.

היקף משרה

היקף משרה 50%

**יתקבלו קורות חיים עד ליום 22.12.24 מייל: elgadifim@matnasim.org.il**